Færgen, der kom fra Göteborg, bragede ind i kajen lige omkring kl. 17.00. Middelvinden var 10 meter i sekundet, og vindstødende op til 19 meter i sekundet. Det betød, at færgen kom til at "kysse" kajen, oplyser Stena Lines danske direktør Carsten Kruse til TV2/NORD. Færgen har hele dagen været taget ud af drift, mens arbejdere fra Orskovs Skibsværft har svejset en omkring to gange tre meter jernplade for hullerne. Ingen passagerer kom til skade ved uheldet. Efter to aflysninger regner Stena Line med, at Stena Scanrail bliver indsat på ruten Frederikshavn-Göteborg i aften. Færgen sejler udelukkende med togvogne og lastbiler.

Referat:
Godsfærgen Stena Scanrail påsejlede sent tirsdag eftermiddag en kaj i Frederikshavn Havn. Der blevet slået to huller i skroget.